આ રમતો નું મહત્વ સમજી અને ચરોતર એજ્યુકેશન સોસાયટી દ્વારા દેશી રમતોત્સવ કાર્યક્રમ નું આયોજન કરવામાં આવ્યું છે જેની અંદર વિવિધ જૂથ રમતો દ્વારા બાળપણ ના એ દિવસોને ફરીથી યાદ કરી અને ફરીથી એ રમતોને ઉજવવામાં આવશે. રમતો ની અંદર મુખ્યત્વે ૨૦ મીટર દોડ, નદી કે પર્વત અને બટાકા વિણ મગદળ, સિક્કા ફેંક અને દેડકા કુદ જેવી રમતોનું પણ આયોજન કરવામાં આવ્યું છે. રમતો જુદા જુદા વિભાગમાં યોજવામાં આવી છે જેની અંદર ધોરણ 1 ના બાળકોથી લઇ અને 45થી 59 વર્ષના લોકો પણ જૂથ રમતોમાં ભાગ લેશે. લંગડી દાવ એતો સૌનો પ્રિય ખેલ હતો તથા માટલા ફોડમાં તો ડંકો વાગતો આવી બધી જ રમતો રમાવાની છે અને આ સ્પર્ધમાં જે પણ જીતશે તેને સરસ ઇનામ પણ અપાશે.